Un document afișat la Spitalul de boli infecțioase din Brașov începând din 13 martie sună astfel:

”Către TOT PERSONALUL SPITALULUI

Vă atenționăm că este INTERZIS să divulgați orice informație în context epidemiologic (număr cazuri COVD-19, suspecți, confirmați, inclusiv propagarea de știri false.

Orice informație se pedepsește conform legii în vigoare (chiar și închisoare).

Singurele instituții abilitate sunt: Direcția Sanitară Publică și Instituția Prefectului Brașov”.

Documentul trimis către personalul spitalului

Documentul este semnat de managerul spitalului, Dora Godri, numită de Consiliul de Administrație chiar pe 13 martie. Șeful CA al Spitalului de Boli Infecțioase, unde se aduc bolnavii de Coronavirus din centrul țării, este Andrei Kadas, consilier județean ales pe listele PNL și demisionar de curând din partid în urma unui scandal public.



Politicianul partener cu interlopii a ajuns să răspundă de spitale

Andrei Kadas este un politician brașovean care a devenit un personaj cunoscut la scară națională după ce, în februarie 2020, el a acuzat ”mascații” că au intrat la adresa greșită și că au percheziționat cu brutalitate casa soției și a copiilor săi. Consilierul ales pe listele PNL l-a numit ”Gunoiule!” pe șeful poliției Brașov.

Recomandări Am fost o zi la ore, printre profesorii și elevii dintr-un liceu aflat la 80 de kilometri de Paris: “Școala se face la școală!”

La câteva zile, s-au evidențiat afacerile și legăturile dintre politicianul Andrei Kadas și clanul Alexa, grupare de interlopi căutată în mai multe țări. Andrei Kadas a avut mai multe firme cu frații Alexa, liderii clanului cu același nume.



Apoi, Kadas a intrat în politică, a fost ales pe listele PNL și a ajuns să se ocupe din partea Consiliului Județean de soarta spitalelor din Brașov.



Din această postură, Kadas a fost numit în CA la mai multe spitale, printre care și la cel de boli infecțioase, la care acum se fac testele și se internează bolnavii de COVD-19.



Într-o mărturie publicată la începutul lui martie de Libertatea, familia care a locuit în casa și pe terenul unde stau acum familia lui Kadas și clanul Alexa a povestit cum au fost siliți să plece.



Chiar de Ziua Femeii, pe 8 martie, oamenii lui Kadas și Alexa au pus un coșciug în fața casei mamei mele de 77 de ani, ca să o sperie. Ne-am mutat!

Marilena Leurzeanu, profesoară în Brașov:

Libertatea a rugat-o pe Mariana Cocuz, purtătoarea de cuvânt a Spitalului de Boli Infecțioase, ca managerul să explice conținutul amenințării cu închisoarea la adresa personalului medical, iar singurul comentariu a fost: ”Doamna manager vă recomandă să luați legătura cu Instituția Prefectului și cu DSP, de unde s-au primit recomandările menționate în document”.

Citeşte şi:

O veste bună: un laureat al premiului Nobel crede că pandemia de coronavirus va trece „mai repede decât ne-am aștepta”

Suceava, cel mai lovit județ de coronavirus, are o singură izoletă. “E-n garaj, o folosim la cazurile grave, de dus la Iași”

PARTENERI - GSP.RO Țiriac, propunerea DECENIULUI pentru Iohannis: „Mâine dimineață dau 30 de milioane de euro!”

PARTENERI - PLAYTECH Ce avea Elena Ceaușescu în gură, când a fost ucisă. Medicii au găsit detaliul HALUCINANT abia la deshumare

HOROSCOP Horoscop 22 septembrie 2020. Peștii sunt bine văzuți la nivelul grupului, mare sau mai mic din care fac parte